CELEX: 32019D0449
Language: el
Date: 2019-03-18 00:00:00
Title: Εκτελεστική απόφαση (ΕΕ) 2019/449 της Επιτροπής, της 18ης Μαρτίου 2019, σχετικά με την τροποποίηση της εκτελεστικής απόφασης (ΕΕ) 2016/715 για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (McAlpine) Van der Aa στην Ένωση [κοινοποιηθείσα υπό τον αριθμό C(2019) 2024]

20.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 77/76
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/449 ΤΗΣ ΕΠΙΤΡΟΠΗΣ
         της 18ης Μαρτίου 2019
         σχετικά με την τροποποίηση της εκτελεστικής απόφασης (ΕΕ) 2016/715 για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (McAlpine) Van der Aa στην Ένωση
         
            
               [κοινοποιηθείσα υπό τον αριθμό C(2019) 2024]
            
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
         Εκτιμώντας τα ακόλουθα:
         
                     (1)
                  
                  
                     Στην εκτελεστική απόφαση (ΕΕ) 2016/715 της Επιτροπής (2) θεσπίζονται μέτρα για τους καρπούς των ειδών Citrus L., Fortunella Swingle, Poncirus Raf. και των υβριδίων αυτών, εκτός των καρπών των ειδών Citrus aurantium L. και Citrus latifolia Tanaka («οι εν λόγω καρποί») καταγωγής Αργεντινής, Βραζιλίας, Νότιας Αφρικής και Ουρουγουάης με σκοπό την αποτροπή της εισαγωγής και της εξάπλωσης του Phyllosticta citricarpa («ο συγκεκριμένος οργανισμός») στην Ένωση.
                  
               
                     (2)
                  
                  
                     Η αύξηση του αριθμού των κατασχέσεων εισαγωγών την τελευταία τριετία δείχνει ότι τα μέτρα που προβλέπονται στην εκτελεστική απόφαση (ΕΕ) 2016/715 παραμένουν αναγκαία για την προστασία του εδάφους της Ένωσης από τον συγκεκριμένο οργανισμό.
                  
               
                     (3)
                  
                  
                     Επιπλέον, σημαντικός αριθμός κατασχέσεων σε σχέση με τον συγκεκριμένο οργανισμό κοινοποιήθηκε το 2018 από τα κράτη μέλη, ως αποτέλεσμα των επιθεωρήσεων που πραγματοποιήθηκαν κατά τις εισαγωγές των εν λόγω καρπών καταγωγής Βραζιλίας. Συνεπώς, οι απαιτήσεις για την εισαγωγή των εν λόγω καρπών καταγωγής Βραζιλίας στην Ένωση θα πρέπει να ενισχυθούν.
                  
               
                     (4)
                  
                  
                     Για να εξασφαλιστεί ότι οι εν λόγω καρποί καταγωγής Βραζιλίας είναι απαλλαγμένοι από τον συγκεκριμένο οργανισμό, θα πρέπει να υπόκεινται στις ίδιες απαιτήσεις ελέγχου κατά την εισαγωγή με τους καρπούς καταγωγής Αργεντινής, Νότιας Αφρικής και Ουρουγουάης.
                  
               
                     (5)
                  
                  
                     Δεδομένου ότι οι εν λόγω καρποί καταγωγής Βραζιλίας θα πρέπει να υποβάλλονται σε επεξεργασία κατά του συγκεκριμένου οργανισμού, η απαίτηση για λεπτομερείς πληροφορίες σχετικά με την επεξεργασία πριν και μετά τη συγκομιδή θα πρέπει επίσης να εφαρμόζεται στους εν λόγω καρπούς για σκοπούς ιχνηλασιμότητας.
                  
               
                     (6)
                  
                  
                     Συνεπώς, η εκτελεστική απόφαση (ΕΕ) 2016/715 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις της εκτελεστικής απόφασης (ΕΕ) 2016/715
            Η εκτελεστική απόφαση (ΕΕ) 2016/715 τροποποιείται ως εξής:
            
                        1)
                     
                     
                        το άρθρο 4 απαλείφεται·
                     
                  
                        2)
                     
                     
                        το άρθρο 5α τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Εισαγωγή των εν λόγω καρπών καταγωγής Αργεντινής και Βραζιλίας στην Ένωση»·
                                 
                              
                                    β)
                                 
                                 
                                    η εισαγωγική φράση αντικαθίσταται από το ακόλουθο κείμενο:
                                    «Οι εν λόγω καρποί καταγωγής Αργεντινής και Βραζιλίας συνοδεύονται από το πιστοποιητικό φυτοϋγειονομικού ελέγχου που αναφέρεται στο άρθρο 13 παράγραφος 1 σημείο ii) πρώτο εδάφιο της οδηγίας 2000/29/ΕΚ, το οποίο περιλαμβάνει, υπό τον τίτλο “Συμπληρωματική δήλωση”, τα ακόλουθα στοιχεία:»·
                                 
                              
                  
                        3)
                     
                     
                        το άρθρο 6 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    «Απαιτήσεις σχετικά με την επιθεώρηση των εν λόγω καρπών καταγωγής Αργεντινής, Βραζιλίας, Νότιας Αφρικής και Ουρουγουάης εντός της Ένωσης»·
                                 
                              
                                    β)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Οι εν λόγω καρποί καταγωγής Αργεντινής, Βραζιλίας, Νότιας Αφρικής και Ουρουγουάης επιθεωρούνται οπτικά στο σημείο εισόδου ή στον τόπο προορισμού που καθορίζεται σύμφωνα με την οδηγία 2004/103/ΕΚ της Επιτροπής (*1). Οι επιθεωρήσεις αυτές διενεργούνται σε δείγματα τουλάχιστον 200 καρπών κάθε είδους των εν λόγω καρπών ανά παρτίδα 30 τόνων, ή μέρος αυτών, τα οποία επιλέγονται με βάση πιθανά συμπτώματα Ρhyllosticta citricarpa.
                                    
                                    
                                       (*1)  Οδηγία 2004/103/ΕΚ της Επιτροπής, της 7ης Οκτωβρίου 2004, σχετικά με τους ελέγχους ταυτότητας και τους φυτοϋγειονομικούς ελέγχους φυτών, φυτικών προϊόντων και άλλων αντικειμένων, που απαριθμούνται στο μέρος Β του παραρτήματος V της οδηγίας 2000/29/ΕΚ του Συμβουλίου, οι οποίοι μπορεί να διενεργηθούν σε τόπο διαφορετικό από το σημείο εισόδου στην Κοινότητα ή σε παρακείμενο τόπο, καθώς και σχετικά με τον καθορισμό των όρων για τους εν λόγω ελέγχους (ΕΕ L 313 της 12.10.2004, σ. 16).»·"
                        
                                 
                              
                  
                        4)
                     
                     
                        στο άρθρο 7, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    έχουν τηρηθεί λεπτομερή στοιχεία όσον αφορά τις αγωγές πριν και μετά τη συγκομιδή.»·
                                 
                              
                  
                        5)
                     
                     
                        το άρθρο 22 αντικαθίσταται από το ακόλουθο κείμενο:
                        
                           «Άρθρο 22
                           Ημερομηνία λήξης
                           Η παρούσα απόφαση λήγει στις 31 Μαρτίου 2022.».
                        
                     
                  
         
            Άρθρο 2
            Αποδέκτες
            Η παρούσα απόφαση απευθύνεται στα κράτη μέλη.
         
         
            Βρυξέλλες, 18 Μαρτίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 169 της 10.7.2000, σ. 1.
         
            (2)  Εκτελεστική απόφαση (ΕΕ) 2016/715 της Επιτροπής, της 11ης Μαΐου 2016, για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (McAlpine) Van der Aa στην Ένωση (OJ L 125 της 13.5.2016, σ. 16).